Държавен вестник, бр. 69, 2005 г., стр. 33

Б Р О Й  69
Д Ъ Р Ж А В Е Н   В Е С Т Н И К
С Т Р .  33
§ 16. Приложения № 8, 9 и 10 се отменят.
Заключителни разпоредби
§ 17. Навсякъде в наредбата думите “българ-
ските стандарти, въвеждащи EN ISO 3170 и EN
ISO 3171” се заменят с “БДС EN ISO 3170:2003
и БДС EN ISO 3171:2003”, думата “инспектори”
се заменя с “длъжностни лица”, а думите “при-
ложение № 10” се заменят с “приложение № 7”.
§ 18. Постановлението влиза в сила от деня
на обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
56923
ПОСТАНОВЛЕНИЕ № 193
ОТ 16 АВГУСТ 2005 Г.
за подпомагане на лицата или семействата,
пострадали от наводненията
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Предоставя допълнителни средст-
ва в размер 9 000 000 лв. за изплащане на еднок-
ратни помощи на лица или семейства, постра-
дали от наводненията.
(2) Средствата по ал. 1 се предоставят от цен-
тралния бюджет за 2005 г. по бюджета на Ми-
нистерството на труда и социалната политика.
(3) Средствата по ал. 1 да се осигурят от ико-
номии на разходите и/или от преизпълнение на
приходите по републиканския бюджет за 2005 г.
(4) Министърът на финансите да извърши
произтичащите от ал. 1 и 2 промени по съответ-
ните бюджети.
Чл. 2. На лицата или семействата по чл. 1,
ал. 1 могат да се предоставят помощи в размер
до 1000 лв. за осигуряване на: легла, дюшеци,
спално бельо, одеяла, печки, хладилници, дома-
кински съдове, трайни хранителни продукти.
Чл. 3. (1) Еднократните помощи се изпла-
щат чрез Агенцията за социално подпомагане
въз основа на списъци на нуждаещите се лица
или семейства, изготвени от съответните об-
щини и одобрени от директорите на дирекции-
те “Социално подпомагане” по места.
(2) В списъците по ал. 1 задължително се
посочват конкретните нужди на лицата или се-
мействата, определени на базата на оценка на
щетите от наводненията, и предложение за раз-
мера на помощта за всяко лице или семейство.
Заключителни разпоредби
§ 1. Постановлението се приема на основание
чл. 28, ал. 1 във връзка с чл. 34 и чл. 35, ал. 2 от
Закона за устройството на държавния бюджет.
§ 2. Изпълнението на постановлението се
възлага на министъра на финансите и на ми-
нистъра на труда и социалната политика.
Министър-председател:
Симеон Сакскобургготски
Главен секретар на Министерския съвет:
Севдалин Мавров
57221
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ИКОНОМИКАТА
СПОГОДБА
между правителството на Република Бълга-
рия и правителството на Федерална републи-
ка Германия за техническо сътрудничество за
2004 г.
(Одобрена с Решение № 563 от 17 юни 2005 г. на
Министерския съвет. В сила за Република Бъл-
гария от 4 август 2005 г.
Правителството на Република България и
правителството на Федерална република Гер-
мания в духа на съществуващите приятелски
отношения между Република България и Феде-
рална република Германия,
желаейки да укрепят и да задълбочат тези
приятелски отношения чрез техническо сътруд-
ничество в духа на партньорството,
съзнавайки, че поддържането на тези отно-
шения е основа на тази спогодба,
възнамерявайки да допринесат за социално-
то и икономическото развитие в Република
България,
позовавайки се на протокола за експертните
разговори за 2004 г., проведени на 25 юни 2004 г.,
се споразумяха за следното:
Член 1
(1) В изпълнение на Рамковата спогодба
между правителството на Република България
и правителството на Федерална република Гер-
мания за техническо сътрудничество от 27 март
1997 г. се насърчават следните проекти:
1. “Програма за насърчаване на икономика-
та и заетостта” в размер 3 500 000 евро.
2. “Професионално обучение” в размер
1 000 000 евро.
3. “Реинтеграция на уволнени членове на
армията” в размер 500 000 евро.
4. “Регионално развитие Ловеч” в размер
500 000 евро,
ако след проведена проверка бъде установена
годността на тези проекти за насърчаване.
(2) Правителството на Федерална републи-
ка Германия осигурява за посочените в ал. 1
проекти за своя сметка принос в кадри и мате-
риали, както и евентуално отпуска средства за
финансиране на обща стойност до 5 500 000 евро.
То възлага изпълнението на посочените в ал. 1
проекти на Германското дружество за техни-
ческо сътрудничество (GTZ GmbН) в Ешборн.
(3) Правителството на Република България
осигурява прилагането на чл. 5 на Рамковата
спогодба между правителството на Република
България и правителството на Федерална ре-
публика Германия за техническо сътрудничес-
тво от 27 март 1997 г. и относно провеждането
на посочените в ал. 1 проекти.